253 
Jeg skal endnu kun tilføie nogle korte Bemærkninger 
om de andre Arter af Slægten, som tilligemed Umbilicus 
pendulinus udgjøre Afdelingen Cotyle, og som ligeledes i de 
systematiske Værker beskrives med »radices tuberosæ«. For 
dem alle gjælder det Samme som for U. pendulinus, at de 
knoldformede Organer udelukkende ere Stængelorganer. 
Umhilicus horizontalis DC, den anden af de to italienske 
Arter, er meget nær beslægtet med U. pendulinus, fra hvilken 
den især adskiller sig ved sine horizontalt udstaaende, ikke 
hængende Blomster. Dens morphologiske og biologiske For- 
hold stemme, saavidt jeg har seet, ganske med den ovenfor 
fremstillede Udvikling. 
Umbilicus botryoides Höchst., af hvilken jeg ligesom for 
de følgende Arters Vedkommende kun har kunnet undersøge 
tørrede Herbariumsexemplarer, er forsynet med en kugle- 
dannet Knold, der ganske synes at have samme Beskaffenhed 
som Knolden hos de to foregaaende Arter. Det eneste 
Exemplar, jeg har seet, bar imidlertid foruden en blomstrende 
Stængel en hentørret Blomsterstand fra det foregaaende Aar; 
herefter at dømme er Arten altsaa perennerende. 
Umhilicus parvifJorus DC. har en Knold omtrent af samme 
Størrelse og tilsyneladende af samme Beskaffenhed som de 
foregaaende Arter. Den nærmere Undersøgelse viser imid- 
lertid, at denne Knold paa sin øverste Halvdeel bærer talrige 
skældannede Blade, i Hukken af hvilke der findes tydelige 
Knopper. Flere af disse Knopper vare udviklede til smaa 
kugledannede Knolde paa 2—3"''^ Gjennemsnit. Knolden hos 
denne Art ligner altsaa nærmest en normal lodret Rhizom. 
De smaa Knolde syntes bestemte til at løsnes fra Moder- 
planten og danne nye Individer, men Plantens nærmere bio- 
logiske Vilkaar lader sig iøvrigt ikke nølere fastsætte efter 
tørrede Exemplarer. 
Umbilicus tropœolifolius Boiss. ligner meget den fore- 
gaaende Art og har maaskee samme Bygning, men da de 
Exemplarer, jeg har seet, vare afskaarne ved Grunden af 
Blomsterstanden, kan jeg intet Sikkert afgjøre herom. 
